OpenLLM-France/wikimedia huggingface dataset:
# Zhang Zhixin

Zhang Zhixin (xinès simplificat: 张志新; xinès tradicional: 張志新; pinyin: Zhāng Zhìxīn) (Tianjin, 5 desembre de 1930 - 4 d'abril de 1975) fou una dissident xinesa.
Zhang tenia sis germans. Va estudiar a l'Escola de Magisteri de Hebei. I durant la guerra de Corea va formar part de l'exèrcit de voluntaris. La van seleccionar per ingressar a l'Escola de Quadres. Va aprendre la llengua russa. En acabar els seus estudis va treballar de bibliotecària.
El 1955 es va casar amb Zeng Zhen (amb el qual van tenir dos fills: la Lin Lin i el Tong Tong) i es va afiliar al partit comunista. Dos anys més tard, la parella es va traslladar a Shenyang (província de Liaoning).
A inicis de la Revolució Cultural va treballar en tasques agrícoles i es va dedicar a l'estudi del maoisme. Decebuda pel Gran Salt Endavant va simpatitzar amb la línia defensada per Peng Dehuai i Liu Shaoqi que serien sotmesos a una purga per ordre de Mao. Va criticar l'esquerranisme de Lin Biao i la política de Jiang Qing que atacava els intel·lectuals i artistes xinesos que eren acusats de tenir una ideologia burgesa. Les autoritats van voler acabar amb aquestes crítiques, especialment el nebot de Mao, radical esquerranista.
Empresonada durant 6 anys (de 1969 al 1975) acusada de contra-revolucionària, va ser torturada en negar-se a retractar-se, i, finalment, decapitada.
Els terribles moments finals de la seva vida - per tal d'evitar que parlés abans de l'execució - que descriuen Jung Chang i Jon Hallidayen a Mao. La historia desconocida no concorden en el que han escrit altres autors sobre la dissident Zhang.

## Referències

* http://chineseposters.net/themes/zhangzhixin.php Arxivat 2016-12-20 a Wayback Machine.

## Bibliografia

* Historical Dictionary of the Chinese Cultural Revolution de Guo Jian,Yongyi Song i Yuan Zhou. Publicat per Rwman Littlefield. 2a edició. 2015. Pàgs. 205, 237 i 393.

## Enllaços externs

* http://english.caixin.com/2015-11-28/100879233.html
* http://www.china.org.cn/china/60th_anniversary_people/2009-09/17/content_18547110.htm
# Mogán

Mogán és un municipi de l'illa de Gran Canària, a les illes Canàries. Es localitza en una bella vall que s'estén des del barranc del Mulato fins a la costa. En el litoral es troba el seu històric port pesquer, en el passat únic mitjà de comunicació amb la resta de l'illa.

## Economia

La connexió amb la xarxa de carreteres del litoral grancanario va ser el principal factor que va promoure la substitució de la tradicional economia agrícola-pesquera del municipi per la seva actual activitat turística, concentrada en el port de Mogán. No obstant això, l'agricultura no s'ha abandonat: els cultius tradicionals han estat substituïts per altres més rendibles, com les fruites tropicals destinades a l'exportació. El poble de Mogán és parada per a qui es dirigeixen al, o venen del, municipi veí de La Aldea de San Nicolás.

## Població

| Any | Població | Densitat |
| 1991 | 8.688 | - |
| 1996 | 10.398 | - |
| 2001 | 12.444 | 72,34/km² |
| 2002 | 15.935 | - |
| 2003 | 15.932 | 98,06/km² |
| 2004 | 15.176 | 88,17/km² |
| 2006 | 16.569 | 96,09/km² |
| 2007 | 18.547 | 107,56/km² |

## Entitats de població

* Veneguera
* Playa de Mogán
* Tauro
* Puerto Rico
* Arguineguín
* Barranquillo Andrés
* Soria
* Mogán (casc)

## Història

El 23 de gener de 2007, l'alcalde José Francisco González (PPC) va ser detingut per presumpta prevaricació i malversació de fons públics. Diversos mesos després, el 27 de maig, la llista electoral que liderava va assolir la majoria absoluta en les eleccions municipals i locals. En l'estiu d'aquest mateix any, Mogán va ser un dels municipis més afectats pel gran incendi que va assotar al centre i sud de Gran Canària.
# Languepàs

Languepàs (en rus: Лангепас) és una ciutat de Rússia, del Districte Autònom Khanti-Mansi — Iugrà. La població és, segons el cens rus de 2021, de 42.701 habitants. Es troba a 82 km al nord-oest de Nijnevàrtovsk, a 93 km a l'est de Surgut, a 334 km a l'est de Khanti-Mansisk, a 713 km al nord-est de Tiumén i a 2.234 km al nord-est de Moscou.

## Història

Languepàs fou creada el 1980 per a les necessitats de la indústria petroliera. La vila rebé l'estatus de ciutat el 15 d'agost de 1985. L'economia de la ciutat es basa en l'extracció de petroli i de gas natural.

## Referències

* ↑ «Recensements et estimations de la population depuis 1897». — «Office fédéral de statistiques, Recensement de la population russe de 2010». — «Population résidente par municipalité de la fédération de Russie au Plantilla:1er janvier 2012». — «Population résidente par municipalité de la fédération de Russie au Plantilla:1er janvier 2013»..
* ↑ Distances à vol d'oiseau ou distances orthodromiques.
# Grand Canary

Gran Canary és una pel·lícula estatunidenca dirigida per Irving Cummings i estrenada el 1934, a partir de Grand Canary, la novel·la d'A. J. Cronin.

## Repartiment

* Warner Baxter: Dr. Harvey Leith
* Madge Evans: Lady Mary Fielding
* Marjorie Rambeau: Daisy Hemingway
* Zita Johann: Suzan Tranter
* Roger Imhof: Jimmy Corcoran
* H.B. Warner: Dr. Ismay
* Barry Norton: Robert Tranter
* Juliette Compton: Elissa Baynham
* Gilbert Emery: Capità Renton
* John Rogers: Trout
* Gerald Rogers: el cambrer
* Desmond Roberts: el comissari
* Carrie Daumery: la Marquesa
* Rodolfo Hoyos: la cantant
* Sam Appel: el cambrer
* Douglas Gordon: el carter
* Keith Hitchcock: Michael Fielding
* George Regas: El Dazo
* Rosa Rey: Manuella
# Canals de Muzaffargarh

Els canals de Muzaffargarh són un sistema de canals d'inundació al Panjab (Pakistan) establert al segle xix al sud del Panjab. Agafen l'aigua de la riba esquerra (oriental) de l'Indus i de la riba dreta (occidental) del Chenab, i reguen principalment terres del districte de Muzaffargarh. Foren construïts per governants natius de la zona inicialment, però millorats per Sawam Mai, el governador sikh del territori; el 1849 van quedar sota control britànic i transferits al departament de canals el 1880; el sistema de neteja del canal pel treball forçat dels cultivadors fou abolit el 1903 i es van establir taxes pels usuaris; els dos canals principals són el de l'Indus i el del Chenab, el primer (el principal) format per vuit canals menors de 1832 km en total i una descàrrega de 77 metres cúbics per segon; el segon està format per cinc canals amb 374 km i una descàrrega de 22 metres cúbics per segon. Cobreixen una superfície de 3.121 km².

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Pou de gel del torrent dels Pèlags

El Pou de gel del torrent dels Pèlags és una obra del Bruc (Anoia) inclosa a l'Inventari del Patrimoni Arquitectònic de Catalunya.

## Descripció

Pou de glaç circular d'uns vuit metres de profunditat i sis metres de diàmetre. En la seva part superior hi ha un arc de pedra ben conservat que cubreix la boca del pou en la seva totalitat. Es troba a prop del torrent dels Pèlecs, en una zona plenament obaga.
El pou es troba en el límit entre els termes municipals del Bruc i Castellfollit del Boix, al costat de la pista que travessa transversalment el paratge anomenat Obaga dels Pous, dins la zona de caça controlada de Montserrat.

## Referències

* 1 2 «Pou de gel del torrent dels Pèlags». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 octubre 2017].
# Abrogans

L'Abrogans és un diccionari llatí - alt alemany antic del segle viii conservat a l'Abadia de Sankt Gallen. El seu nom ve perquè el mot "abrogans" (modest) és la primera entrada. Malgrat la traducció sovint és defectuosa, aquesta obra constitueix un dels documents més valuosos de la història de l'alemany des del punt de vista filològic, per plasmar formes de transició i incloure veus absents en altres corpus.

## Referències

* ↑ Jochen Splett: Abrogans deutsch. In: Verfasserlexikon. Band 1. 1978.
# Maçat

Massat (en francès) o Maçat (en occità, amb c etimològica) és un municipi francès, situat al Departament de l'Arieja a la regió Occitània. Forma part del Coserans (en francès, Couserans), una regió històrica dels Pirineus francesos. El municipi és travessat pel riu Arac, un afluent del riu Salat.

## Referències

* ↑ «Commune de Massat (09182)» (en francès). INSEE (Institut national de la statistique et des études économiques), 2023. [Consulta: 16 agost 2023].
# Mohall

Mohall és una població dels Estats Units a l'estat de Dakota del Nord. Segons el cens del 2000 tenia 812 habitants.

## Demografia

Segons el cens del 2000, Mohall tenia 812 habitants, 340 habitatges, i 214 famílies. La densitat de població era de 287,6 hab./km².
Dels 340 habitatges en un 25,6% hi vivien nens de menys de 18 anys, en un 52,9% hi vivien parelles casades, en un 7,6% dones solteres, i en un 36,8% no eren unitats familiars. En el 35% dels habitatges hi vivien persones soles el 21,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,88.
Per edats la població es repartia de la següent manera: un 20,9% tenia menys de 18 anys, un 4,8% entre 18 i 24, un 20,8% entre 25 i 44, un 23,3% de 45 a 60 i un 30,2% 65 anys o més.
L'edat mediana era de 48 anys. Per cada 100 dones de 18 o més anys hi havia 85,5 homes.
La renda mediana per habitatge era de 30.139 $ i la renda mediana per família de 38.636 $. Els homes tenien una renda mediana de 27.344 $ mentre que les dones 16.776 $. La renda per capita de la població era de 17.341 $. Entorn del 8,8% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mohall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Mohall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# La Solaneta (Vilamolat de Mur)

La Solaneta és una solana del terme municipal de Castell de Mur, dins de l'antic terme de Mur, al Pallars Jussà. Es troba en territori de l'antic poble de Vilamolat de Mur.
Està situada a ponent de Vilamolat de Mur, a l'esquerra de la llau del Toll. És a llevant dels Planells de Josep i de la Font Vella.

## Enllaços externs

* Institut Cartogràfic de Catalunya; cal fer dos passos d'aproximació
# Graphiurus lorraineus

Graphiurus lorraineus és una espècie de mamífer rosegador esciüromorf de la família Gliridae.

## Distribució

Es troba al Camerun, la República Democràtica del Congo, Ghana, Guinea-Bissau, Libèria, Nigèria, Sierra Leone, Tanzània i Uganda.

## Hàbitat

Els seus hàbitats naturals són els boscos humits de les terres baixes i la sabana humida, tant subtropicals com tropicals, i les plantacions.

## Referències

* 1 2 Schlitter, D.; Grubb. «Graphiurus lorraineus» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 13 novembre 2015].
* Holden, M. E.. 2005. Family Gliridae. Pp. 819-841 in Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.

## Bibliografia

* Holden, Mary; Levine, Rebecca «Systematic Revision of Sub-Saharan African Dormice (Rodentia: Gliridae: Graphiurus) Part II: Description of a New Species of Graphiurus from the Central Congo Basin, Including Morphological and Ecological Niche Comparisons with G. crassicaudatus and G. lorraineus». Bulletin of the American Museum of Natural History Issue:331 Pages:314-355, 331, 2009, pàg. 314-355. DOI: 10.1206/582-9.1 [Consulta: 27 abril 2015].
Espècies vivents de lirons :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Glirinae :
Graphiurinae :
Leithiinae :
Categoria :
# Canals del Krishna

Els canals del Krishna és un sistema de canals del delta del riu Krishna construïts mitjançant obres a la zona de Bezwada al districte del Kistna on es va fer un embassament iniciat el 1853 i acabat el 1854. Aquest punt està a 72 km de la costa (en línia recta) i després de Bezwada l'aigua del riu corre per un canal a nivell més alt que el territori que el rodeja. El sistema s'organitza llavors en deu canals principals amb branques secundàries que porten l'aigua per totes parts del delta i connecten el nord amb els canals Godavari i al sud amb el canal Buckingham.

## Dimensions

La línia principal de canals mesura 599 km dels que 494 són navegables; els canals secundaris mesuren 2624 km. Amb això es regaven 2500 km² de terres del govern britànic i una superfície indeterminada dels zamindaris que després de la seva abolició el 1953 van passar a ser també terres de l'estat.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Abron

Abron és el nom dels següents personatges:
* Abron, escriptor grec d'Atenes, de la deme de Bate, fill de Callies, que va escriure sobre els festivals i sacrificis. Un llibre d'Abron és esmentat sovint per Esteve de Bizanci.
* Abron un dels fill de l'escultor Cefisòdot el jove i germà de l'orador atenenc Licurg.
* Abron, gramàtic de Frígia o Rodes, pupil de Trifó, que fou inicialment un esclau. Va viure principalment a Roma al començament de l'Imperi.
* Abron d'Argos, personatge ric i excèntric d'Argos, de resultes del qual el nom es va donar a les persones extravagants.
Altres
# Ziàbitsi

Ziàbitsi (en rus: Зябицы) és un poble de l'óblast de Leningrad, a Rússia, que el 2017 tenia 11 habitants.
# Maria Cielito Lukban Fernandez

María Cielito "Pops" Lukban Fernandez (12 de desembre de 1966, Quezon City, Illes Filipines), coneguda artísticament com a Pops Fernández o simplement Pops, és una cantant, compositora i actriu filipina. Al llarg de la seva carrera s'ha guanyat el sobrenom de "Concert Queen", la "reina dels concerts".
Va començar la seva carrera als 16 anys. Molt aviat va esdevenir una de les cantants més famoses de les Filipines i seguidament va passar a la carrera cinematogràfica.

## Discografia

* 1982. Pops (Gold Award)
* 1983. Pops Fernadez in Love
* 1984. Heading for the Top
* 1986. The Best of Pops Fernandez (Gold Award)
* 1990. Awesome (Platinum Award)
* 1991. Change
* 1996. Colours
* 1999. Nagmamahal Pa Rin Sa 'Yo (Gold Award)
* 1999. Moments (Gold Award)
* 2001. Shindig Live
* 2001. The Story of Pops Fernandez
* 2002. The Way I Feel Inside (Gold Award)
* 2004. When Words Are Not Enough
* 2006. Silver
* 2006. Don't Say Goodbye (Re-released)
* 2009. Hope

## Pel·lícules

* Zsazsa Zaturnnah Ze Moveeh (2006)
* Videoke King (2002)
* Gusto Ko Ng Lumigaya (2000)
* Linlang (1999)
* Tamis Ng Unang Halik (1990)
* Kung Maibabalik Ko Lang (1989)
* Magic To Love (1989)
* Sa Puso Ko Hahalik Ang Mundo (1988)
* Stupid Cupid (1988)
* Shoot That Ball (1987)
* Si Mister At Si Misis (1986)
* Always And Forever (1986)
* Payaso (1986)
* Give Me Five (1984)
* Paano Ba Ang magmahal (1984)
* Just Say You Love Me (1982)
* Pag-ibig Pa (1982)

## Sèries de televisió

* POPS! (2005)
* Sing-galing ni Pops (2005)
* Twin Hearts
* All Together Now
* SOP (2003-2004)
* Morning Girls (2002)
* P.O.P.S. (Pops on Primetime Saturday)
* Nagmamahal pa rin sa iyo
* ASAP (1995) (1995-2003)
* Eat Bulaga (1979)
* Buhok Pinoy
* Twogether
* Penthouse Live!

## Referències

* ↑ «FHM - Pops Fernandez». Arxivat de l'original el 2008-06-20. [Consulta: 13 agost 2010].

## Enllaços externs

* Pops Fernandez en FHM.com.ph Arxivat 2008-06-20 a Wayback Machine. (anglès) * Philippine Post: Pops Fernandez - The way she feels inside (anglès)
* Pops Fernandez Arxivat 2008-07-08 a Wayback Machine. at Pinoycentral.com Arxivat 2008-07-08 a Wayback Machine. (anglès)
* gmanews.tv/video, Pops Fernandez still at odds with Martin Nievera - 01/29/2008 (en tagàlog)
# Lauter

El Lauter (a vegades anomenat també Waldlauter per diferenciar-lo del Wieslauter que flueix pel sud del Palatinat) és un riu afluent del Glan d'uns 35 kilòmetres de llargada. Està situat a l'estat de Renània-Palatinat a Alemanya i pertany a la conca fluvial del Rin.
Neix a pocs kilòmetres al sud-est de Kaiserslautern, a uns 300 metres d'altitud, prop de la carretera "Landesstraße L 504" que va de la ciutat, en direcció sud, a la Bundesstraße 48. D'allà flueix proper a la carretera L 504 en direcció nord fins que arriba a l'àrea urbana de Kaiserslautern on és canalitzat i sovint soterrat. En entrar al Gartenschau (un gran jardí botànic i lúdic de Kaiserslautern) de l'aigua del Lauter se'n fa artificialment una font i un estany en l'anomenat parc de Neumühlpark. L'aigua del Lauter canalitzada i la que és usada com a estany artificial s'ajunten en una depuradora a la part nord de la ciutat. Des d'aquest punt flueix cap al nord fins a Otterbach, Wolfstein i Lauterecken, on desemboca al riu Glan a uns 170 metres sobre el nivell del mar.
A trets generals, el recorregut del riu seria el següent: L'aigua del Lauter brolla del Bosc del Palatinat (Pfälzerwald) fins a la Kaiserslauterer Senke (la depressió on està situada la ciutat de Kaiserslautern) i finalment arriba al Glan, al nord del Palatinat.
# Greenville (Carolina del Sud)

Greenville és una població dels Estats Units a l'estat de Carolina del Sud. Segons el cens del 2009 tenia 61.782 habitants.

## Demografia

Segons el cens del 2000, Greenville tenia 56.002 habitants, 24.382 habitatges i 12.581 famílies. La densitat de població era de 829,4 habitants/km².
Dels 24.382 habitatges en un 22,3% hi vivien nens de menys de 18 anys, en un 32,7% hi vivien parelles casades, en un 15,5% dones solteres, i en un 48,4% no eren unitats familiars. En el 40,8% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,9.
Per edats la població es repartia de la següent manera: un 20% tenia menys de 18 anys, un 13,8% entre 18 i 24, un 31,3% entre 25 i 44, un 20,5% de 45 a 60 i un 14,4% 65 anys o més.
L'edat mediana era de 35 anys. Per cada 100 dones de 18 o més anys hi havia 86,8 homes.
La renda mediana per habitatge era de 33.144$ i la renda mediana per família de 44.125$. Els homes tenien una renda mediana de 35.111$ mentre que les dones 25.339$. La renda per capita de la població era de 23.242$. Entorn del 12,2% de les famílies i el 16,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Charles Hard Townes (1915 - 2015) físic, Premi Nobel de Física de l'any 1964.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Greenville». American Fact Finder. Oficina del Cens dels Estats Units, 12-01-2010.
# Cal Comabella

«Cal Comabella» té aquests significats:
* Cal Comabella (Artesa de Segre), casa d'Artesa de Segre, a la Noguera
* Cal Comabella (Balaguer), casa de Balaguer, a la Noguera
* Cal Comabella (Torà), casa de Torà, a la Segarra

## Vegeu també

* Comabella
# Priorat de Comberoumal

El priorat de Comberoumal està situat a la comuna de Saint-Beauzély (occità: Sent Bausèli), al departament francès de l'Avairon. Pertanyia a l'orde monàstic dels grandmontans (o grammontesos) fundat al voltant de 1076 per sant Esteve de Thiers, basant-se en les regles de sant Benet, de sant Agustí i en l'austeritat. Aquesta austeritat va fer que els màxims dirigents dels seus centres fossin priors, no van tenir abats fins que Joan XXII els va reformar.

## Història

La cel·la de Comberoumal fou fundada pels comtes de Rodés (Avairon) abans del 1189. Poc després, el 1193, Alfons el Cast els va donar uns molins per la seva subsistència, donació confirmada pel seu fill Pere el Catòlic, que a més li va oferir protecció (1206). El 1289 la comunitat va vendre els molins per adquirir-ne uns de més propers, a més de bestiar i l'explotació dels boscos.
Consta que el 1285 la comunitat tenia quatre membres i que el 1317 (quan es va reformar l'orde) el lloc fou unit amb el priorat de Sant Michel de Grandmont.
Al segle xv el cenobi va patir destrosses efectuades pels soldats mercenaris que participaven en la Guerra dels Cent Anys. Tot i la seva independència del bisbat, François d'Estaing, bisbe de Rodés, va visitar el cenobi el 1507.
Durant el segle xvii es van fer obres de restauració, però en una visita del 1668, el lloc consta abandonat. El 1768 la comunitat tenia dos membres i a causa de la Revolució fou venut, el 1791. El 1820 va passar a mans de la família que encara actualment és la propietària.

## Els edificis

Una part del complex monàstic s'ha restaurat i una altra continua adaptada com a residència dels propietaris.
L'edifici més interessant és l'església, que seguint els costums de l'orde dels grandmontans, és molt austera. Es tracta d'una nau rectangular, sense decoració, amb tres finestrals a l'absis semicircular i un altre al mur del fons. Està coberta amb volta apuntada, separada dels murs per una motllura. La porta principal, també apuntada, té dos columnes amb capitells simples a cada banda. Una segona porta dona pas al claustre.
El claustre ha desaparegut, únicament es conserva el pati on està situat. Al cantó de llevant i a tocar de l'església hi ha el pas cap al cementiri, al seu costat la sala capitular, amb una façana amb tres arcades separades per columnes. Més enllà se situa el celler. Al pis superior hi havia el dormitori dels monjos.
Els edificis dels altres dos costats del claustre s'utilitzen com a residència particular.
* Entrada a la sala capitular
* El celler

## Enllaços externs

* (francès) Priorat de Comberoumal
# Terasses de la riera dels canyars

Les Terasses de la riera dels canyars també conegudes com a Canyars, és un jaciment arqueològic situat al terme municipal de Gavà, a la comarca del Baix Llobregat. Se situa en una zona boscosa entre els dos municipis en una antiga gravera d'extracció d'argiles. El jaciment arqueològic del Paleolític superior amb presència de restes d'indústria lítica del període Aurinyacià, eines de sílex i restes de fauna plistocena. El jaciment va ser descobert de manera casual i excavat entre els anys 2007 i 2008.

## Referències

* 1 2 «Terrasses de la Riera dels Canyars». Seminari d'Estudis i Recerques Prehistòriques (SERP). Universitat de Barcelona. [Consulta: 20 maig 2023].
* ↑ Daura et al. «Terrasses de la Riera dels Canyars (Gavà, Barcelona): the landscape of Heinrich Stadial 4 north of the “Ebro frontier” and implications for modern human dispersal into Iberia». Quaternary Science Reviews, 2013.

## Vegeu també

* Llista de jaciments prehistòrics de Catalunya